Incident ciudat: Un avion care zbura din Armenia spre Chișinău a aterizat neprogramat la Otopeni. A urmat o alertă cu bombă la bord
Un incident mai puțin obișnuit s-a petrecut vineri pe aeroportul Henri Coandă din București, unde o aeronavă cu 179 de pasageri la bord, care decolase de la Erevan, capitala Armeniei, și trebuia să ajungă în Republica Moldova, a fost rerutată spre Otopeni din cauza unor restricții de zbor la Chișinău. După ce a aterizat, s-a primit un mesaj de amenințare cu bombă de la bordul avionului, astfel că a fost nevoie de intervenția trupelor speciale, scrie News.ro.